Šuma remixes EP задуманы найперш дзеля адной мэты — прадставіць новых удзельнікаў праекту. Да дзяўчат далучыўся Нік Чорны, менскі кампазытар, прадусар электроннай музыкі, аранжыроўшчык. Раней ён працаваў разам з Aleksis Scorpio, хлопцы пісалі дып-гаўс. Калі Руся і Надзея Чугунова шукалі музыкаў для працы над праграмай жывога выступу, Нік прыйшоў да іх як клявішнік і музыка, што займаецца праграмінгам проста на сцэне, але па хуткім часе стаў са-прадусарам праекту.